
RAPORT DE SPECIALITATE
privind modificarea Hotărârii Consiliului Local al Municipiului Timișoara 
nr. 508 din data: 25.10.2022 privind predarea în custodie către Universitatea de Ştiinţele Vieţii “Regele Mihai I” din Timişoara a 37 arbori cu container



Având în vedere Referatul de aprobare nr. TMI 2023-000406/17.05.2023 a Primarului Municipiului Timișoara și Proiectul de Hotărâre privind modificarea HCL nr. 508/25.10.2022 privind predarea în custodie către Universitatea de Ştiinţele Vieţii “Regele Mihai I” din Timişoara a 37 arbori cu container.
Facem următoarele precizări:
În anul 2015 au fost achiziționați un număr de 40 de arbori cu container pentru amplasarea  acestora pe domeniul public în zona centrală a Municipiului Timișoara în perioada de vegetație, în perioada de repaos vegetativ fiind păstrați în serele SC Horticultura SA. 
În prezent cei 37 de arbori cu container nu mai sunt amplasaţi pe domeniul public și au fost predați, în custodie, Universității de Științe ale Vieții ”Regele Mihai I” din Timișoara prin Hotărârea Consiliului Local al Municipiului Timișoara nr. 508/25.10.2022, până la 15 mai 2023.
[bookmark: _Hlk135056362]Astfel, din punct de vedere tehnic, apreciem că prin menținerea în custodie a acestor 37 buc arbori cu container, de către Universitatea de Ştiinţele Vieţii “Regele Mihai I” din Timişoara, pe perioadă nedeterminată, aceștia vor putea lua măsuri benefice pentru asigurarea cerințelor necesare vegetării acestora în condiții optime.

